wannaphong/clean_thaiwikipedia huggingface dataset:
# เนหุชทาน
ในหนังสือพงศ์กษัตริย์ (2 พงศ์กษัตริย์ 18:4; เขียนเมื่อราว 550 ปีก่อนคริสตกาล) เนหุชทาน (Nəḥuštān) เป็นรูปสัมฤทธิ์ของงูบนเสา รูปสัมฤทธิ์นี้มีการบรรยายในหนังสือกันดารวิถี เมื่อพระยาห์เวห์ตรัสกับโมเสสให้ชูงูทองสัมฤทธิ์ขึ้นเพื่อให้ชาวอิสราเอลที่ได้เห็นจะได้รับการรักษาและได้รับความปกป้องจากการตายเพราะถูก "งูแมวเซา" กัด ซึ่งเป็นงูที่พระยาห์เวห์ทรงส่งมาลงโทษผู้ที่พูดต่อว่าพระองค์และโมเสส 

ในหนังสือพงศ์กษัตริย์ กษัตริย์เฮเซคียาห์โปรดให้ปฏิรูปการทำลายรูปเคารพ รวมถึงการทำลาย "งูทองสัมฤทธิ์ซึ่งโมเสสสร้างขึ้นนั้นเสีย เพราะว่าคนอิสราเอลได้เผาเครื่องหอมให้แก่งูนั้นจนถึงวันเหล่านั้น เขาเรียกงูนั้นว่า เนหุชทาน"

 ศัพทมูล 
คำว่า "เนหุชทาน" เป็นคำนามเฉพาะที่มาจากคำว่า "งู" หรือ "สัมฤทธิ์" จึงมีความหมายว่า "งู (ใหญ่)" หรือ "สัมฤทธิ์ (ใหญ่)"

 การแปลแบบต่าง ๆ 
ในคัมภัร์ไบเบิลฉบับภาษาอังกฤษมาตรฐานและฉบับแปลภาษาอังกฤษร่วมสมัยส่วนใหญ่กล่าวถึงงูว่าทำจาก "bronze" ในขณะที่ฉบับพระเจ้าเจมส์และฉบับอื่น ๆ อีกจำนวนหนึ่งระบุด้วยคำว่า "brass" 2 พงศ์กษัตริย์ 18:4 แปลเป็นคำว่า "brasen" ในฉบับพระเจ้าเจมส์BibleGateway.com https://www.biblegateway.com/verse/en/2%20Kings%2018:4 accessed 15 September 2015 ในฉบับ Douay-Rheims ปี ค.ศ. 1899 ระบุด้วยคำว่า "brazen" Eugene H. Peterson ผู้ถอดความพระคัมภีร์อย่างหลวม ๆ ในชื่อ เดอะเมซเซจ (ค.ศ. 2002) เลือกใช้คำว่า "a snake of fiery copper"All translations of Numbers 21:9 taken from BibleGateway.com https://www.biblegateway.com/verse/en/Numbers%2021:9 accessed 15 September 2015

 ในคัมภีร์ไบเบิล 

 คัมภัร์ฮีบรู 
thumb|งูทองสัมฤทธิ์ (ภาพวาดสีน้ำราว ค.ศ. 1896–1902 โดย James Tissot)
right|thumb|มหาวิหารนักบุญแอมโบรสในเมืองมิลานมีเสาแบบโรมัน ยอดเสามีงูสัมฤทธิ์ที่บริจาคโดยจักรพรรดิเบซิลที่ 2 ในปี ค.ศ. 1007 อาจเป็นที่มาของสัญลักษณ์ / แห่งมิลาน

ในเรื่องเล่าคัมภีร์ไบเบิลเกี่ยวกับการอพยพของชาวอิสราเอลจากอียิปต์ ชาวอิสราเอลเดินทางจากภูเขาโฮร์ไปยังทะเลแดง แต่พวกเขาต้องอ้อมไปรอบดินแดนเอโดม (กันดารวิถี 20:21,25) พวกเขาเกิดความท้อแท้และต่อว่าพระยาห์เวห์และโมเสส  พระเจ้าจึงทรงส่ง "งูแมวเซา" ไปท่ามกลางพวกเขาและพวกเขาหลายคนก็ถูกกัดตาย ประชาชนมาหาโมเสสเพื่อกลับใจและร้องหาโมเสสให้ช่วยทูลพระเจ้าให้ทรงนำงูไปจากพวกเขา โมเสสจึงทูลวิงวอนพระเจ้า พระเจ้าตรัสกับโมเสสว่า "จงทำงูพิษตัวหนึ่งติดไว้บนเสา และทุกคนที่ถูกงูกัดมองดูงูนั้น ก็จะมีชีวิตอยู่ได้" 

คำว่า "เนหุชทาน" ปรากฏใน 2 พงศ์กษัตริย์ 18:4 ในความที่กล่าวถึงการปฏิรูปโดยกษัติรย์เฮเซคียาห์ซึ่งพระองค์ทรงรื้อปูชนียสถานสูงทิ้งไป ทรงโค่นสัญลักษณ์ของอาเช-ราห์ลง และทำลายเนหุชทาน"The Mystery of the Nechushtan", Hershel Shanks, Biblical Archaeology Review, pp.58–63, March/April 2007. ตามฉบับแปลของคัมภัร์ไบเบิลหลายฉบับให้ชื่อของงูทองสัมฤทธิ์เช่นนั้น

 พันธสัญญาใหม่ 
ในพระวรสารนักบุญยอห์น พระเยซูทรงเปรียบเทียบระหว่างการยกบุตรมนุษย์ขึ้นกับการยกงูทองสัมฤทธิ์ของโมเสสเพื่อรักษาประชาชน พระเยซูตรัสว่า "โมเสสยกงูขึ้นในถิ่นทุรกันดารอย่างไร บุตรมนุษย์จะต้องถูกยกขึ้นอย่างนั้น"
# เหล้าองุ่นใหม่ใส่ในถุงหนังเก่า
เหล้าองุ่นใหม่ใส่ในถุงหนังเก่า  เป็นอุปมาของพระเยซู ปรากฏในมัทธิว 9 , มาระโก 2  และลูกา 5 

 ความในคัมภีร์ไบเบิล 
อุปมานี้ทรงกล่าวขึ้นหลังพระเยซูทรงเรียกเลวีมาเป็นสาวก และเป็นส่วนหนึ่งของการสนทนาในการเลี้ยงโต๊ะที่เลวีจัดขึ้น Joel B. Green, The Gospel of Luke, Eerdmans, 1997, , pp. 248-250. อุปมานี้ทรงกล่าวเพื่อตอบคำถามเกี่ยวกับการถืออดอาหาร:

พระเยซูทรงตอบต่อไปด้วยอุปมาสั้น ๆ สองเรื่อง พระวรสารนักบุญลูกาให้รายละเอียดดังนี้:
# คอยคิง
คอยคิง  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
# เก็งงา
เก็งงา  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
# เทศบาลของประเทศมอนเตเนโกร
เทศบาล  เป็นเขตการปกครองระดับแรกของประเทศมอนเตเนโกร ประเทศนี้แบ่งออกเป็น 25 เขตเทศบาลซึ่งรวมถึงราชธานีเก่าเซติเญและนครหลวงพอดกอรีตซา

เทศบาลที่เพิ่งได้รับการจัดตั้งขึ้น ได้แก่
เทศบาลเป็ตญิตซา (ค.ศ. 2013)
เทศบาลกูซิเญ (ค.ศ. 2014)
เทศบาลตูซี (ค.ศ. 2018)
เทศบาลเซตา (ค.ศ. 2022)
# ผมอาถรรพ์
ผมอาถรรพ์  เป็นละครโทรทัศน์ไทยแนวระทึกขวัญ สยองขวัญ ปี 2532 ที่ผลิตโดยกันตนา นำแสดงโดยทัศนีย์ ชลหวรรณ และอธิวัฒน์ สนิทวงศ์ ณ อยุธยา ออกอากาศทางช่อง 5 ตั้งแต่วันที่ 2 มีนาคม ถึง 28 เมษายน พ.ศ. 2532

ในปี พ.ศ. 2563 ดี วัน ทีวี บริษัทในเครือกันตนา ได้นำละครเรื่องนี้กลับมาสร้างใหม่อีกครั้ง กำกับโดยอนุวัฒน์ ถนอมรอด นำแสดงโดย พิจักขณา วงศารัตนศิลป์, มาสุ จรรยางค์ดีกุล และรณิดา เตชสิทธิ์ ออกอากาศทางช่อง 3 เอชดี ตั้งแต่วันที่ 13 มกราคม ถึง 2 มีนาคม 2563 รวมทั้งสิ้น 15 ตอน

 นักแสดง ปี พ.ศ. 2532 
อธิวัฒน์ สนิทวงศ์ ณ อยุธยา รับบทเป็น กวิน
รัชนก แสง-ชูโต รับบทเป็น สุนีย์
อลิษา ขจรไชยกุล
ทัศนีย์ ชลหวรรณ รับบทเป็น เกศินี
เชิญจุติ มณเทียรมณี รับบท รัศมี
ศิริวรรณ กองสมัคร รับบท วารุณี
วิวัฒน์ ผสมทรัพย์
สมฤดี นุ่มอำพัน

 นักแสดงปี พ.ศ. 2563 
 ละครโทรทัศน์ พ.ศ. 2563 ตัวละคร  นักแสดงหลักเกศินีพิจักขณา วงศารัตนศิลป์กวินมาสุ จรรยางค์ดีกุลมินตรา / มินรณิดา เตชสิทธิ์ปกรณ์เอกพงศ์ จงเกษกรณ์ ตัวละคร  นักแสดงสมทบหยกพัชรินทร์ ศรีวสุภิรมย์นิศาภัทรากร ตั้งศุภกุลตรีเพชรฑาริกา อินสุวรรณอัชชาภาสกร เครือโสภณเสี่ยมงคลทนงศักดิ์ ศุภการเเม่ชีทิพ / นวลพรรณอัญษนา บุรานันท์เจนนิธิตรา เชาว์พยัคฆ์เจ๊จิ๋วธีรศักดิ์ พันธุจริยาเเพรทองวรรณปิยะ ออมสินนพกุลเกรซรัศม์ประภา วิสุมาอุ๋งรินรดา นาคสุวรรณเเต้วสลิตา กลิ่นจันทร์อ้อยกรวรรณ หลอดสันเทียะประวิทย์กิตติพล เกศมณีสัปเหร่อโชเล่ย์ ดอกกระโดนป้าเเมวภัฏฏิณี นวรัตน์ ณ อยุธยาอ๊อดสุภัทรภณ กสิกรรมเเอร์อโณทัย งีสันเทียะช่างภาพศิวะพงศ์ ผะเดิมชิต ตัวละคร  นักแสดงรับเชิญนวลวรรณภารดี วงษ์สวัสดิ์ศักราชธิติวัฒน์ ธนวัฒน์ภัทร์กุลโกโก้ (นางเเบบ)อารยะ ศุภฤกษ์นางเเบบหยก ศิริมาตย์ท็อปเบียร์ พอล เดอบ็อด          ณัฐรินทร์ สันต์ ศรีหล่อแก้วหมอ (เพื่อนของกวิน)บดินทร์ โรจน์พงษ์เกษมนางเเบบสุภัสรา นุ่มน้อยนางเเบบภีมสินี สว่างกล้านางเเบบณธฉัตร ชาญเชี่ยวนางเเบบพุทธิดา สมัยนิยมพ่อของเจนฝอยทอง เชิญยิ้มช่างภาพตะวัลย์ นวนนุกูลธีธีชธนะวรรธน์ ครองสุขศิริชัยคนของเจนตัดผมเกศินีสิรชัย เเสงสิรินายเเบบพิภัสพงศ์ มากลั่นคนของเจนตัดผมเกศินีธิติ ศรีจำเริญนายเเบบณรงค์ฤทธิ์ อุ่นบุรมย์นายเเบบภาณุภัทร สุทธิรักษ์
# นมเย็น
นมเย็น หรือ นมชมพู เป็นเครื่องดื่มไทยที่ทำจากน้ำเชื่อม สละ และนมแช่เย็น นมสำหรับทำ นมเย็น มี 2 ชนิด คือนมสดและนมข้นหวาน นมเย็นมีสองแบบคือแบบเย็นและแบบปั่น สามารถพบได้เกือบทุกที่ในประเทศไทยจากแผงขายเครื่องดื่มริมถนน ราคามีตั้งแต่ 15-25 บาทสำหรับการขายแก้วเดียว หรือตั้งแต่ 30-60 บาท ที่ร้านกาแฟพร้อมการจัดเข้าชุดกับขนม
# ยินดีต้อนรับสู่โรงกลั่นโคมาดะ
ยินดีต้อนรับสู่โรงกลั่นโคมาดะ  เป็นภาพยนตร์อนิเมะญี่ปุ่นในปี พ.ศ. 2566 ผลิตโดยสตูดิโอพีเอเวิกส์และจัดจำหน่ายโดยกากา ภาพยนตร์กำกับโดยมาซายูกิ โยชิฮาระจากบทภาพยนตร์ที่เขียนโดยยูกิโตะ คิซาวะและโซเอะ นากาโมโตะ ภาพยนตร์ฉายรอบปฐมทัศน์ที่เทศกาลภาพยนตร์แอนิเมชันนานาชาติอานซีในเดือนมิถุนายน พ.ศ. 2566 ก่อนจะเข้าฉายในโรงภาพยนตร์ที่ประเทศญี่ปุ่นในเดือนพฤศจิกายนของปีเดียวกัน ภาพยนตร์ฉายในประเทศไทยในเทศกาลภาพยนตร์แจมนิเมะเฟสติวัล 2024 ระหว่างวันที่ 2-4 กุมภาพันธ์ พ.ศ. 2567 รอบปกติฉายเมื่อวันที่ 15 กุมภาพันธ์ พ.ศ. 2567

 นักพากย์ 
 ตัวละตร นักพากย์ โคมาโดะ รุย ซาโอริ ฮายามิ ทาคาฮาชิ โคทาโร่ เค็นโช โอโนะ คาวาบูตะ โทโมโกะ มาอายะ อูจิดะ ยาซูโมโตะ โยชิมาซะ โฮโซยะ โทไก รินโด  ชิมปาจิ สึจิ ไซโต ยูซูเกะ เค็นอิจิ ซูซูมูระ โคมาโดะ โค เค็นยู โฮริอูจิ โคมาดะ มิโอ คิกูโกะ อิโนอูเอะ โคมาดะ เค ยูอิจิ นากามูระ
# หอมกรุ่นอุ่นไอรัก มิโสะคัมไป!
หอมกรุ่นอุ่นไอรัก มิโสะคัมไป! (เป็นซีรีส์มังงะญี่ปุ่น แต่งเรื่องและวาดภาพโดยไซ ซาซาโนะ ตีพิมพ์ในนิตยสารโชเน็งซันเดย์รายเดือนของสำนักพิมพ์โชงากูกังตั้งแต่เดือนมิถุนายน พ.ศ. 2558 ถึงกันยายน พ.ศ. 2566 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 14 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ

 การตีพิมพ์ 
มังงะ หอมกรุ่นอุ่นไอรัก มิโสะคัมไป! แต่งเรื่องและวาดภาพโดยไซ ซาซาโนะ ตีพิมพ์ครั้งแรกในฐานะซีรีส์ขนาดสั้นในนิตยสารโชเน็งซันเดย์รายเดือนของสำนักพิมพ์โชงากูกังตั้งแต่วันที่ 12 มิถุนายนถึง 10 ตุลาคม พ.ศ. 2558 ซีรีส์เริ่มตีพิมพ์ประจำในนิตยสารหัวเดียวกันในวันที่ 12 มกราคม พ.ศ. 2559 และจบในวันที่ 12 กันยายน พ.ศ. 2565  สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 14 เล่ม วางจำหน่ายตั้งแต่วันที่ 12 มกราคม พ.ศ. 2559 ถึง 10 พฤศจิกายน พ.ศ. 2565

ซีรีส์มังงะมีลิขสิทธิ์ในประเทศไทยโดยสำนักพิมพ์วิบูลย์กิจ

 หนังสือมังงะ
# ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2024
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2024  (หรือที่รู้จักในชื่อ ยูฟ่ายูโร รุ่นอายุไม่เกิน 19 ปี 2024 ) จะเป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 21 (ครั้งที่ 71 หากรวมยุครุ่นต่ำกว่า 18 ปีและรุ่นเยาวชนด้วย) ซึ่งเป็นการแข่งขันฟุตบอลชิงแชมป์เยาวชนระดับนานาชาติประจำปีที่จัดโดยยูฟ่า สำหรับทีมชาติชายอายุต่ำกว่า 19 ปีของทวีปยุโรป ไอร์แลนด์เหนือจะเป็นเจ้าภาพจัดการแข่งขันระหว่างวันที่ 15 ถึง 28 กรกฎาคม พ.ศ. 2567 มีทีมทั้งหมด 8 ทีมที่จะเข้าร่วมแข่งขัน ซึ่งผู้เล่นจะต้องเกิดในหรือหลังวันที่ 1 มกราคม พ.ศ. 2548 ถึงมีสิทธิ์เข้าร่วม

การแข่งขันครั้งนี้ถือเป็นรอบคัดเลือกของโซนยุโรปสำหรับการแข่งขันฟุตบอลโลก รุ่นอายุไม่เกิน 20 ปี โดย 5 ทีมอันดับแรกของการแข่งขันนี้จะได้ผ่านเข้ารอบฟุตบอลโลก รุ่นอายุไม่เกิน 20 ปี 2025 ที่ประเทศชิลี ในฐานะตัวแทนของยูฟ่า

อิตาลี เป็นผู้ชนะล่าสุดที่ครองตำแหน่งเป็นครั้งที่ 4 หลังจากเอาชนะโปรตุเกสด้วยคะแนน 1–0 ในรอบชิงชนะเลิศ

 การคัดเลือกเจ้าภาพ 
ไอร์แลนด์เหนือได้รับการแต่งตั้งให้เป็นเจ้าภาพการแข่งขันโดยคณะกรรมการบริหารของยูฟ่าในระหว่างการประชุมเมื่อวันที่ 19 เมษายน พ.ศ. 2564 ที่เมืองมงเทรอซ์ ประเทศสวิตเซอร์แลนด์
# ลอยกอ
ลอยกอ (,) เป็นเมืองหลักของรัฐกะยา ประเทศพม่า ตั้งอยู่ในพื้นที่เนินกะเหรี่ยงใกล้บริเวณตอนเหนือสุดของรัฐ ซึ่งอยู่เหนือเพียงแม่น้ำปีลูBitsch, Jørgen (1966) Why Buddha Smiles Taplinger Publishing, New York, pages 55–56,  พลเมืองส่วนใหญ่เป็นชาวกะยา (Karenni) โรงงานไฟฟ้าพลังน้ำที่ใหญ่ที่สุดในประเทศพม่า (ทางญี่ปุ่นสร้างขึ้นเป็นค่าปฏิกรรมสงคราม) ตั้งอยู่ทางตะวันออกของลอยกอที่น้ำตก Lawpita ประมาณ  

เมืองลอยกอแบ่งออกเป็น 13 ย่าน ได้แก่ Naungya, Daw-ukhu, Mainglon, Mingala, Dhammayon, Zaypaing, Shwetaung, Landama, Dawtanma, Dawnoeku, Shansu และ Minsu

ภูมิอากาศ
ลอยกอมีสภาพภูมิอากาศแบบทุ่งหญ้าสะวันนา (เคิพเพิน Aw) ริมบริเวณภูมิอากาศแบบอบอุ่นชื้นกึ่งเขตร้อน (Cwa).
# ถิ่นทุรกันดารปาราน
ถิ่นทุรกันดารปาราน (บางครั้งสะกดว่า Pharan หรือ Faran; , Midbar Pa'ran) เป็นสถานที่ที่กล่าวถึงในคัมภีร์ฮีบรู เป็นหนึ่งในสถานที่ที่ชาวอิสราเอลใช้เวลาส่วนหนึ่งจากทั้งหมด 40 ปีในการเร่ร่อนภายหลังการอพยพ และยังเป็นบ้านของอิชมาเอลและสถานที่ลี้ภัยของดาวิด

ในธรรมเนียมศาสนาอิสลาม มักถือว่าถิ่นทุรกันดารปารานเทียบได้กับพื้นที่ของแคว้นฮิญาซ

 ถิ่นทุรกันดารปารานในคัมภีร์ไบเบิล 
thumb|right|อับราฮัมส่งฮาการ์และอิชมาเอลไปในถิ่นทุรกันดาร ภาพวาดโดยกุสตาฟว์ ดอเร

ถิ่นทุรกันดารปารานถูกกล่าวถึงว่าเป็นสถานที่ที่ฮาการ์ (หญิงคนใช้ชาวอียิปต์ของซาราห์/ซารายภรรยาของอับราฮัม ได้กลายมาเป็นภรรยาของอับราฮัมตามคำแนะนำของซาราห์แล้วมีบุตรชายด้วยกันกับอับราฮัมคืออิชมาเอล) ถูกอัปเปหิออกจากที่อยู่ของอับราฮัมในเบเออร์เชบา  ฮาการ์ "ก็ไปและพเนจรไปในถิ่นทุรกันดารแห่งเบเออร์เชบา" :แล้วพระเจ้าทรงเปิดตาของนาง[ฮาการ์] นางก็เห็นบ่อน้ำแห่งหนึ่ง จึงไปเติมน้ำเต็มถุงหนัง และให้เด็กนั้นดื่ม พระเจ้าทรงอยู่กับเด็กนั้น เขาเติบโตขึ้น อาศัยอยู่ในถิ่นทุรกันดาร และเป็นนักธนู เขาอาศัยอยู่ในถิ่นทุรกันดารแห่งปาราน มารดาก็หาภรรยาคนหนึ่งจากแผ่นดินอียิปต์ให้เขา 

ภายหลังถิ่นทุรกันดารปารานถูกกล่าวถึงในหนังสือกันดารวิถีว่าเป็นสถานที่ที่ชาวอิสราเอลมาตั้งถิ่นอาศัยชั่วคราวระหว่างการอพยพ:

คนอิสราเอลก็ยกออกเดินทางเป็นระยะๆ จากถิ่นทุรกันดารซีนาย และเมฆนั้นมาหยุดอยู่ที่ถิ่นทุรกันดารปาราน (ดูเพิ่มที่)

ถิ่นทุรกันดารปารานถูกกล่าวถึงอีกครั้งในความเปิดของหนังสือเฉลยธรรมบัญญัติ: ข้อความต่อไปนี้เป็นคำที่โมเสสกล่าวกับคนอิสราเอลทั้งสิ้นในถิ่นทุรกันดารฟากตะวันออกของแม่น้ำจอร์แดน ณ ที่ราบข้างหน้าสูฟระหว่างปารานและโทเฟล ลาบาน ฮาเซโรทและดีซาหับ  

ท่านกล่าวว่า พระยาห์เวห์เสด็จจากซีนาย และทรงลุกขึ้นจากเสอีร์เสด็จมายังเขาทั้งหลาย พระองค์ทรงทอแสงจากภูเขาปาราน พระองค์เสด็จมากับผู้บริสุทธิ์นับหมื่น ที่พระหัตถ์เบื้องขวามีไฟเป็นพระธรรมแก่เขา  

กษัตริย์ดาวิดเคยทรงใช้เวลาช่วงหนึ่งในถิ่นทุรกันดารปารานหลังซามูเอลเสียชีวิต (1 ซามูเอล 25:1)

1 พงศ์กษัตริย์ 11:17-18 ระบุว่าเมื่อฮาดัดคนเอโดมหนีจากเอโดมไปยังอียิปต์ ได้ผ่านมีเดียนและปารานตามทางไปอียิปต์

ยังไม่ทราบตำแหน่งที่แน่ชัดของถิ่นทุรกันดารปาราน 
โดยถิ่นทุรกันดารปารานมักถูกนำมาเชื่อมโยงกับภูเขาซีนายในอียิปต์ และมีบางหลักฐานที่บ่งบอกว่าเดิมถิ่นทุรกันดารปารานอาจหมายถึงบริเวณทางตอนใต้ของคาบสมุทรซีนาย แต่จากความในเฉลยธรรมบัญญัติ 1:1 บ่งบอกว่าอาจอยู่ทางฝั่งตะวันออกของแม่น้ำจอร์แดน

ผู้เผยพระวจนะน้อยฮาบากุกระบุว่า "พระเจ้าเสด็จจากเทมาน องค์บริสุทธิ์เสด็จจากภูเขาปาราน" ใน
# ฟุตบอลชิงแชมป์อเมริกาใต้ รุ่นอายุไม่เกิน 20 ปี 2025
ฟุตบอลชิงแชมป์อเมริกาใต้ รุ่นอายุไม่เกิน 20 ปี 2025 (, ,) จะเป็นการแข่งขันฟุตบอลชิงแชมป์อเมริกาใต้ รุ่นอายุไม่เกิน 20 ปี ครั้งที่ 31 ซึ่งเป็นการแข่งขันฟุตบอลชิงแชมป์ระดับเยาวชนนานาชาติทุก ๆ สองปี ซึ่งจัดโดยสมาพันธ์ฟุตบอลอเมริกาใต้ สำหรับทีมชาติชายรุ่นอายุไม่เกิน 20 ปีของทวีปอเมริกาใต้

ทีมสี่อันดับแรกจะได้ผ่านเข้ารอบฟุตบอลโลก รุ่นอายุไม่เกิน 20 ปี 2025 ในประเทศชิลี ในฐานะตัวแทนของคอนเมบอล นอกเหนือจากชิลี ที่จะผ่านเข้ารอบเป็นเจ้าภาพโดยอัตโนมัติ หากชิลีเข้าถึงรอบรองชนะเลิศ ทั้งสองทีมที่จบอันดับ 3 ในรอบแบ่งกลุ่มจะได้แข่งขันนัดเพลย์ออฟแทน

บราซิล เป็นทีมที่ชนะเลิศล่าสุด

 ทีม 
ทีมชาติสมาชิกคอนเมบอลทั้งสิบทีมมีสิทธิ์เข้าร่วมทัวร์นาเมนต์

 ทีมเข้าร่วมครั้งที่ ผลงานที่ดีที่สุดครั้งก่อนหน้า   29   (5 ครั้ง, ครั้งล่าสุด 2015)   26   (2 ครั้ง, ครั้งล่าสุด 1983)  (ผู้ครองตำแหน่ง)  30   (12 ครั้ง, ครั้งล่าสุด 2023)   31   (1 ครั้ง, 1975)   29   (3 ครั้ง, ครั้งล่าสุด 2013)   26   (1 ครั้ง, 2019)   27   (1 ครั้ง, 1971)   27   (5 ครั้ง, ครั้งล่าสุด 1975)   27   (8 ครั้ง, ครั้งล่าสุด 2017)   27   (2 ครั้ง, ครั้งล่าสุด 2017)
# หนังสือเฉลยธรรมบัญญัติ
หนังสือเฉลยธรรมบัญญัติ  เป็นหนังสือเล่มที่ 5 ของคัมภีร์โทราห์ (ในศาสนายูดาห์) ซึ่งเรียกว่า   และเป็นหนังสือเล่มที่ 5 ของพันธสัญญาเก่าในศาสนาคริสต์

บทที่ 1-30 ของหนังสือประกอบด้วยบทเทศน์ 3 บทหรือก็คือคำกล่าวของโมเสสต่อชาวอิสราเอลบนที่ราบโมอับ ไม่นานก่อนที่พวกเขาจะเข้าสู่แผ่นดินแห่งพระสัญญา บทเทศน์แรกเป็นย้อนความถึงเวลา 40 ปีของการร่อนเร่ในถิ่นทุรกันดารซึ่งนำไปสู่ช่วงเวลา ณ ขณะนั้นและจบลงด้วยการตักเตือนให้รักษาบทบัญญัติ บทเทศน์ที่สองเป็นการเตือนใจชาวอิสราเอลถึงความจำเป็นต้องปฏิบัติตามพระยาห์เวห์และพระบัญญัติ (หรือคำสอน) ที่พระองค์ประทานแก่พวกเขา บทเทศน์ที่สามเป็นการปลอบโยนว่าแม้ชนชาติอิสราเอลจะไม่ซื่อสัตย์และสูญเสียดินแดนนั้นไป แต่ทุกคนสามารถกลับคืนมาด้วยการกลับใจใหม่Phillips, pp.1–2 

สี่บทสุดท้าย (บทที่ 31-34) ประกอบด้วยบทเพลงของโมเสส, พรของโมเสส และเรื่องเล่าของการส่งต่อเสื้อคลุมผู้นำจากโมเสสไปยังโยชูวา และท้ายที่สุดก็เป็นเรื่องการเสียชีวิตของโมเสสบนภูเขาเนโบ

วรรคหนึ่งที่มีความสำคัญที่สุดคือเฉลยธรรมบัญญัติ 6:4 เชมา ยิสราเอล (โอ คนอิสราเอล จงฟังเถิด) เป็นคำสรุปของเอกลักษณะชาวยิวของชาวยิวผู้เชื่อในพระเจ้า: "โอ คนอิสราเอล จงฟังเถิด พระยาห์เวห์ พระยาห์เวห์เท่านั้นทรงเป็นพระเจ้าของเรา" วรรค 6:4–5 ยังอ้างถึงโดยพระเยซูในมาระโก 12:28–34 ว่าเป็นบัญญัติเอก
# ไก่เคียฟ
ไก่เคียฟ หรือที่รู้จักกันในชื่อ ไก่กือยิว  เป็นอาหารที่ทำจากเนื้อไก่โขลกและคลุกรอบเนยเย็นแล้วเคลือบด้วยไข่และเกล็ดขนมปังแล้วทอดหรืออบ เนื่องจากเนื้อไม่มีกระดูกมักถูกเรียกว่าสุพรีมในการประกอบอาหารแบบมืออาชีพ อาหารจานนี้จึงถูกเรียกว่า "suprême de volaille à la Kiev" อกไก่ยัดไส้เป็นที่รู้จักกันโดยทั่วไปในอาหารรัสเซียและยูเครนในชื่อ côtelette de volaille แม้ว่าจะมีข้อโต้แย้งเกี่ยวกับต้นกำเนิด แต่อาหารจานนี้ได้รับความนิยมเป็นพิเศษในรัฐหลังโซเวียต รวมถึงในประเทศอื่น ๆ หลายแห่งในอดีตกลุ่มตะวันออก และในโลกที่พูดภาษาอังกฤษ
 หมายเหตุ
# อสูรจิ้งจอกโลกซามูไร
เป็นซีรีส์มังงะญี่ปุ่นที่เขียนและวาดภาพโดยซาโตชิ มิซึคามิ ตีพิมพ์ต่อเนื่องในนิตยสารคอมมิครายเดือน Blade ของ Mag Garden ตั้งแต่เดือนธันวาคม พ.ศ. 2550 ถึงกรกฎาคม พ.ศ. 2557 และตีพิมพ์ต่อในบริการมังงะบนเว็บ Comic Blade ตั้งแต่เดือนกันยายน พ.ศ. 2557 ถึงพฤษภาคม พ.ศ. 2559 ซีรีส์โทรทัศน์อนิเมะที่ดัดแปลงโดยสตูดิโอไวต์ฟ็อกซ์ ออกอากาศในเดือนมกราคมจนถึงเดือนธันวาคม พ.ศ. 2567

 สื่อ 
 มังงะ 
เขียนและวาดภาพโดย ซาโตชิ มิซูคามิ ได้รับการตีพิมพ์ต่อเนื่องในนิตยสาร Comic Blade รายเดือนของ Mag Garden ตั้งแต่วันที่ 28 ธันวาคม พ.ศ. 2550 ถึง 30 กรกฎาคม พ.ศ. 2557 เมื่อนิตยสารหยุดตีพิมพ์ ซีรีส์นี้ยังคงตีพิมพ์ต่อเนื่องบนเว็บไซต์ของ Comic Blade ตั้งแต่วันที่ 16 กันยายน พ.ศ. 2557 จนถึง 20 พฤษภาคม พ.ศ. 2559 ตอนต่างๆ ถูกรวบรวมตีพิมพ์ไว้เป็นรูปเล่ม (ทังโกบง) จำนวนทั้งสิ้น 17 เล่มตั้งแต่เดือนสิงหาคม 2551 จนถึงมิถุนายน พ.ศ. 2559

 จำนวนเล่ม 

 อนิเมะ 
มีการประกาศสร้างซีรีส์อนิเมะโทรทัศน์ในเดือนสิงหาคม พ.ศ. 2566 ทำโดยสตูดิโอไวต์ฟ็อกซ์ และกำกับโดยมาซาฮิโระ ไอซาวะ พร้อมด้วยบทประพันธ์โดยจุกกิ ฮานาดะ ออกแบบตัวละครโดยโยสุเกะ โอคุดะ และดนตรีแต่งโดยอีวาน คอล ซีรีส์นี้ออกอากาศครั้งแรกทางช่องโตเกียวเอ็มเอ็กซ์และเครือข่ายอื่นๆ และจะออกอากาศทั้งหมด 3 ช่วงสำหรับการดัดแปลง "แบบสมบูรณ์" ของเนื้อเรื่องสองภาคของมังงะ: ภาค  ซึ่งออกอากาศตั้งแต่วันที่ 11 มกราคม ถึง 4 เมษายน 2567 และ ซึ่งเริ่มออกอากาศตั้งแต่วันที่ 18 กรกฎาคมจนถึงวันที่ 26 ธันวาคมปีเดียวกัน

สำหรับเพลงเปิดในส่วนแรกคือ "Hibana" ขับร้องโดย MindaRyn ขณะที่เพลงปิดคือ  แต่งโดยยูกิ คาจิอุระและร้องโดยเคโกะ ส่วนเพลงเปิดในส่วนที่ 2 คือ "Katawara" ขับร้องโดย Stereo Dive Foundation ขณะที่เพลงปิดคือ  ร้องโดยฮิโรกิ นานามิสำหรับคอร์สแรก และเพลง  ร้องโดย Rainy สำหรับคอร์สที่สอง เมเดียลิงก์ได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ และสตรีมบนช่องยูทูบ Ani-One Asia

 รายชื่อตอน 

 หมายเหตุ
# เค้กกือยิว
เค้กกือยิว  เป็นเค้กขนมหวานที่ผลิตในกรุงเคียฟ ประเทศยูเครน ตั้งแต่วันที่ 6 ธันวาคม พ.ศ. 2499 โดยโรงงานผลิตขนมคาร์ล มาคส์ ซึ่งปัจจุบันเป็นบริษัทในเครือของบริษัทโรเชน ได้รับความนิยมอย่างรวดเร็วทั่วสหภาพโซเวียต

เค้กกลายเป็นสัญลักษณ์ของกรุงเคียฟ โดยส่วนใหญ่เนื่องมาจากชื่อตราสินค้าและบรรจุภัณฑ์ที่มีรูปใบเกาลัดม้า ซึ่งปรากฏบนตราแผ่นดินของเคียฟในสมัยโซเวียต

เค้กประกอบด้วยเมอแร็งก์บาง ๆ สองชั้น พร้อมด้วยเฮเซลนัตเคลือบด้วยช็อกโกแลต และสอดไส้ที่มีลักษณะคล้ายบัตเตอร์ครีม
# คอสบี
คอสบี (, tr. Kozbī) ถูกกล่าวถึงในกันดารวิถี 25 ในคัมภีร์ฮีบรูว่าเป็น "บุตรหญิงของศูร์" คอสบีเป็นชาวมีเดียนที่มีชื่อเสียง และเป็นภรรยาหรือภรรยานอกสมรสของชาวอิสราเอลศิมรี บุตรสาลู พระเจ้าทรงไม่ยอมรับการเล่นชู้ระหว่างชาวอิสราเอลและชาวมีเดียนท้องถิ่น ซึ่งผลที่ตามมาคือการที่ชาวอิสราเอลบูชาพระบาอัล จึงทรงบัญชาโมเสสให้สังหารชาวอิสราเอลทั้งหมดที่บูชาพระบาอัล

"และดูสิ มีชายอิสราเอลคนหนึ่งพาหญิงมีเดียนคนหนึ่งเข้ามาในครอบครัวต่อหน้าโมเสส และต่อหน้าชุมนุมชนทั้งหมดของอิสราเอล ในขณะที่เขาทั้งหลายกำลังร้องไห้อยู่ที่ประตูเต็นท์นัดพบ เมื่อฟีเนหัสบุตรเอเลอาซาร์ บุตรของปุโรหิตอาโรนเห็นดังนั้นก็ลุกขึ้นไปจากชุมนุมชน และถือทวนอยู่ในมือ เขาตามหลังชายอิสราเอลคนนั้นเข้าไปในเต็นท์ แล้วแทงเขาทั้งคู่จนทะลุ คือทะลุตัวชายอิสราเอลและเข้าท้องของหญิงคนนั้น และภัยพิบัติในอิสราเอลก็หยุด แต่คนที่ตายด้วยภัยพิบัติมีถึง 24,000 คน"  (พระคริสตธรรมคัมภีร์ ฉบับมาตรฐาน)

ฟีเนหัสบุตรชายของเอเลอาซาร์ (บุตรชายของอาโรน) ใช้ทวนสังหารศิมรีและคอสบีด้วยการแทงครั้งเดียว เหตุการณ์นี้กลายเป็นข้ออ้างในการทำสงครามกับชาวมีเดียนในกันดารวิถี 31

 วัฒนธรรมประชานิยม 
เพลงของโรเบอร์ต เบินส์ชื่อ I Murder Hate อ้างถึงคอสบีในท่อนสุดท้าย
# แบตเตอร์ (การทำอาหาร)
แบตเตอร์  เป็นส่วนผสมที่ใช้สำหรับการปรุงอาหาร ประกอบไปด้วยแป้งและของเหลวและอาจใส่ส่วนผสมอื่นๆ เช่น น้ำตาล เกลือ และสารช่วยให้ฟู แม้ว่าโดเป็นส่วนผสมระหว่างแป้งกับของเหลวเหมือนกัน แบตเตอร์จะแตกต่างจากโดตรงที่มีส่วนประกอบที่เป็นของเหลวมากกว่า แบตเตอร์มักจะมีเนื้อที่เหนียวข้นสามารถเทได้ และไม่สามารถนวดได้ แบตเตอร์มักถูกใช้สำหรับทำแพนเค้ก เค้กเนื้อบางเบา และใช้เคลือบอาหารทอด นอกจากนี้ยังใช้สำหรับขนมปังแบตเตอร์

 วิธีการทำ 
แบตเตอร์หลายชนิดสามารถทำได้โดยการผสมแป้งแห้งกับของเหลว เช่น น้ำ นม หรือไข่ แบตเตอร์ยังสามารถทำได้โดยการแช่ธัญพืชในน้ำแล้วบดระหว่างเปียก บ่อยครั้งมักมีการใส่สารช่วยให้ฟู เช่น ผงฟู เพื่อเติมอากาศและทำให้ตัวแบตเตอร์ฟูขึ้นระหว่างปรุงอาหาร หรือสามารถนำมาหมักทั้งเพื่อให้ตัวแบตเตอร์ฟูและเพิ่มรถชาติอีกด้วย ในบางสูตรอารใส่น้ำอัดลมหรือของเหลวอัดลมอื่นๆ เช่น เบียร์ เพื่อเติมอากาศแทน นอกจากน้ำแล้วยังสามารถใช้ของเหลวอื่น ๆ เช่น ไวน์ หรือสุราปรุงแต่ง เช่น กูราเซา บรั่นดี และมารัซชิโน

ความหนืดของแบตเตอร์มีตั้งแต่หนืดสูง (ติดบนช้อนที่หงายขึ้น) ไปจนถึงเหลว (คล้ายกับครีม เทหรือหยดจากช้อนได้) แบตเตอร์จะถูกนำไปผ่านความร้อน โดยปกติจะใช้การทอด อบ หรือนึ่ง เพื่อให้ส่วนผสมสุก และทำให้แป้งจับตัวกันเป็นเนื้อเดียวกัน แบตเตอร์อาจเป็นได้ทั้งแบบหวานหรือแบบเค็ม  ซึ่งมักขึ้นอยู่กับการเติมน้ำตาลหรือเกลือลงไป (ในบางครั้งอาจเติมทั้งสองอย่าง) นอกจากนี้ยังสามารถเติมเครื่องปรุงอื่นๆ เช่น สมุนไพร เครื่องเทศ ผัก หรือผลไม้ลงในส่วนผสมได้
# มารียู ซากาลู
มารียู ฌอร์ฌี โลบู ซากาลู (9 สิงหาคม ค.ศ. 1931 – 5 มกราคม ค.ศ. 2024) เป็นอดีตนักฟุตบอลอาชีพ ที่ปรึกษา และผู้จัดการทีมชาวบราซิล ซึ่งเล่นในตำแหน่งกองหน้า

ซากาลูถือครองสถิติแชมป์ฟุตบอลโลกโดยรวม 4 สมัย (ในฐานะนักเตะ 2 สมัย, ผู้จัดการทีม 1 สมัย และผู้ช่วยผู้จัดการทีม 1 สมัย) เขายังถือครองสถิติการเข้าถึงรอบชิงชนะเลิศฟุตบอลโลกมากที่สุดถึง 6 ครั้ง (ค.ศ. 1958, 1962, 1970, 1994, 1998, 2002) เขาเป็นคนแรกที่คว้าแชมป์ฟุตบอลโลกทั้งในฐานะผู้จัดการทีมและในฐานะผู้เล่น เขาชนะการแข่งขันใน ค.ศ. 1958 และ 1962 ในฐานะผู้เล่น และใน ค.ศ. 1970 ในฐานะผู้จัดการทีม

ใน ค.ศ. 1992 ซากาลูได้รับฟีฟ่าออร์เดอร์ออฟเมริตซึ่งเป็นเกียรติสูงสุดที่ฟีฟ่ามอบให้จากผลงานของเขาในวงการฟุตบอล เขาได้รับเลือกให้เป็นผู้จัดการทีมที่ยิ่งใหญ่ที่สุดตลอดกาลอันดับที่ 9 โดยนิตยสาร เวิลด์ซอกเกอร์ ใน ค.ศ. 2013 เมื่อวันที่ 5 มกราคม ค.ศ. 2024 ซากาลูเสียชีวิตเมื่ออายุได้ 92 ปี เขาเป็นนักเตะทีมชาติบราซิลคนสุดท้ายจากทีมชุดแชมป์ฟุตบอลโลก ค.ศ. 1958 ที่สวีเดนที่ยังมีชีวิตอยู่
# สะพานอ่าวเจียวโจวชิงเต่า
สะพานอ่าวเจียวโจวชิงเต่า 

Qingdao Jiaozhou Bay Bridge เป็นสะพานถนนยาว 26.7 กิโลเมตร (16.6 ไมล์) ตั้งอยู่ในเมืองชิงเต่า มณฑลซานตง ประเทศจีน ซึ่งเป็นส่วนหนึ่งของโครงการเชื่อมต่ออ่าวเจียวโจวBrief Introduction to QingDao Bay Bridge , accessed 5 July 2012 ที่ต่อเนื่องกันมีระยะทางรวม 41.58 กิโลเมตร (25.84 ไมล์) ทำให้เป็นหนึ่งในสะพานที่ยาวที่สุดในโลก
# วัดเขาดิน (จังหวัดสุพรรณบุรี)
วัดเขาดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาดิน อำเภอเดิมบางนางบวช จังหวัดสุพรรณบุรี ที่ดินตั้งวัดเมื่อเนื้อที่ 33 ไร่

ประวัติ
วัดเขาดินตั้งวัดเมื่อ พ.ศ. 2521 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552 ผู้ดำเนินการก่อสร้างวัดคือ นายเทียบ เหมือนแก้ว, นายผาด เหมือนแก้ว, นายจำรัส เหมือนแก้ว, นายหยด เหมือนแก้ว, นายโปร่ง สุดสงวน, นายยวน โสขมา, นายน้อม รอดไผ่, นายชื่น น้ำดอกไม้, นายไล้ เหมือนแก้ว, นายหล่อ เหมือนแก้ว, นายทวี เหมือนแก้ว, นายสนิท เทียนเบ็ญจะ, นายสิริ ทองเครือ, นายจุล สว่างศรี และราษฎรบ้านเขาดิน ได้ร่วมบริจาคทรัพย์สร้างเสนาสนะ 

ในสมัยพระครูสิริสิกขการเป็นเจ้าอาวาสได้ดำเนินการสร้างวัดให้มีลักษณะศิลปะญี่ปุ่นเช่นมีซุ้มเสาโทริอิ แมวกวัก ตัวดารูมะ และตกแต่งด้วยอักษรญี่ปุ่น เพื่อให้เป็นสถานที่ท่องเที่ยว โดยได้รับการสนับสนุนจากพระราชรัตนสุนทร ผู้ช่วยเจ้าอาวาสวัดพระเชตุพน เจ้าคณะเขตบึงกุ่ม กรุงเทพมหานคร

เสนาสนะ
อาคารเสนาสนะประกอบด้วย อุโบสถ กว้าง 11.65 เมตร ยาว 17.20 เมตร สร้างเมื่อ พ.ศ.  2554 วิหาร กว้าง 11.65 เมตร ยาว 17.20 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาการเปรียญ กว้าง 21 เมตร ยาว 33 เมตร สร้างเมื่อ พ.ศ. 2521 เป็นอาคารคอนกรีตเสริมเหล็ก หอสวดมนต์ กว้าง 10 เมตร ยาว 17 เมตร สร้างเมื่อ พ.ศ. 2518 เป็นอาคารไม้ กุฏิสงฆ์ จำนวน 9 หลัง เป็นอาคารคอนกรีตเสริมเหล็ก ศาลาอเนกประสงค์ กว้าง 9 เมตรยาว 9 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก อาคารสำนักปฏิบัติธรรม คอนกรีตเสริมเหล็ก 2 ชั้น กว้าง 10 เมตร ยาว 25 เมตร สร้างเมื่อ พ.ศ. 2557 ด้านบนเขาเป็นที่ประดิษฐานรอยพระพุทธบาท มหาธาตุเจดีย์ศรีรัตนสุนทรประชาสรรค์ ประดิษฐานพระปางห้ามญาติเก่าแก่
# บุตรหญิงของเศโลเฟหัด
บุตรหญิงของเศโลเฟหัด  เป็นพี่น้องหญิงล้วน 5 คนที่ประกอบด้วย มาลาห์ (Maḥlā), โนอาห์ (Nōʿā), โฮกลาห์ (Ḥoglā), มิลคาห์ (Mīlkā) และ ทีรซาห์ (Tīrṣā) ที่ถูกกล่าวถึงในหนังสือกันดารวิถีของคัมภีร์ฮีบรู ทั้งห้าคนมีชีวิตในช่วงการอพยพของชาวอิสราเอลจากอียิปต์เพื่อจะเข้าสู่แผ่นดินแห่งพระสัญญา และทั้งห้าคนเป็นผู้เสนอต่อชุมชนชนอิสราเอลในเรื่องอรรถคดีเกี่ยวกับสิทธิของสตรีและพันธกรณีของการสืบทอดมรดกในกรณีที่ไม่มีทายาทชายในตระกูล  เศโลเฟหัดเป็นชายจากเผ่ามนัสเสห์ มีบุตรหญิง 5 คนแต่ไม่มีบุตรชาย จึงไม่มีทายาทที่เป็นผู้ชาย,  , 

 ความในคัมภีร์ไบเบิล 
ความในคัมภัร์ไบเบิลกล่าวถึงตัวเศโลเฟหัดเองเพียงเล็กน้อย โดยระบุว่าเขาเสียชีวิตขณะอายุ 40 ปีระหว่างที่ชาวอิสราเอลกำลังเร่ร่อนในถิ่นทุรกันดาร และเป็นที่ชัดเจนว่าเขาไม่ได้มีส่วนร่วมในการก่อกบฏของโคราห์ กันดารวิถี 16 ไม่ได้ระบุว่าเผ่ามนัสเสห์มีส่วนร่วมในการก่อกบฏต่อโมเสส

เหล่าบุตรหญิงของเศโลเฟหัดร้องเรียนต่อโมเสส, ปุโรหิตเอเลอาซาร์, เหล่าผู้นำเผ่า และชุมนุมชนทั้งหมดที่ประตูของเต็นท์นัดพบในเรื่องสิทธิของพวกตนที่จะได้สืบทอดมรดกในดินแดนอิสราเอล เหล่าบุตรหญิงของเศโลเฟหัดบอกว่าเศโลเฟหัดบิดาของพวกตนไม่ได้มีส่วนร่วมในการก่อกบฏของโคราห์ แต่เสียชีวิต "เพราะบาปของตน" เหล่าบุตรหญิงของเศโลเฟหัดแย้งว่าหากตนไม่มีสิทธิ์ในมรดก ชื่อของเศโลเฟหัดก็สูญหายไปในกลุ่มของเขา โมเสสนำเรื่องไปทูลพระเจ้า พระเจ้าตรัสกับโมเสสว่าคำร้องเรียนของเหล่าบุตรหญิงของเศโลเฟหัดนั้นถูกต้องแล้ว และพวกเธอควรได้สิทธิ์สืบทอดมรดกของบิดา

ภายหลัง หัวหน้าสกุลของตระกูลกิเลอาด (หลานของมนัสเสห์) อุทธรณ์ต่อโมเสสและพวกผู้นำเผ่า แย้งว่าหากเหล่าบุตรหญิงของเศโลเฟหัดแต่งงานกับชายจากเผ่าอื่นของชาวอิสราเอล มรดกของพวกเธอก็จะถูกย้ายไปจากเผ่ามนัสเสห์ไปยังมรดกของเผ่าที่พวกเธอแต่งงานด้วย โมเสสจึงบัญชาชาวอิสราเอลตามพระดำรัสของพระเจ้าว่าคำร้องเรียนของหัวหน้าสกุลนั้นถูกต้องแล้ว และว่าเหล่าบุตรหญิงของเศโลเฟหัดสามารถแต่งงานกับใครก็ได้ตามต้องการแต่ต้องเป็นชายจากเผ่ามนัสเสห์เท่านั้น

เหล่าบุตรหญิงของเศโลเฟหัดทำตามที่พระเจ้าบัญชา ต่างแต่งงานกับบุตรชายของลุงของพวกตน คือเป็นการสมรสระหว่างลูกพี่ลูกน้อง เมื่อชาวอิสราเอลเข้าสู่แผ่นดินแห่งพระสัญญา เหล่าบุตรหญิงของเศโลเฟหัดเข้าหาปุโรหิตเอเลอาซาร์ โยชูวา (ผู้ซึ่งเวลานั้นได้รับตำแหน่งผู้นำถัดจากโมเสส) และพวกผู้นำเผ่า ย้ำเรื่องที่พระเจ้ามีบัญชาให้โมเสสให้ส่วนแบ่งมรดกในหมู่ญาติพี่น้องของพวกเธอให้พวกเธอ  และเหล่าบุตรหญิงของเศโลเฟหัดจึงได้รับส่วนแบ่งของชาวมนัสเสห์ซึ่งอาจอยู่ทางฝั่งตะวันออกของแม่น้ำจอร์แดน